

TRANSPORDIAMET

Hr. Raul Goos 12 .02.2024.a nr 2

Taotlus

Seoses järjekordse Maarahva Laada korraldamisega 22. juunil 2024. a. Vastseliina alevikus ning sellega seoses tiheneva liiklusega Vastseliina aleviku ümbruses asuvatel maanteedel ja selleks, et tagada liikluse sujuvus ning ohutus, palume luba järgmiste ajutiste piirangute kehtestamiseks ja liiklusmärkide paigaldamiseks:

* Tallinn – Tartu – Luhamaa tee nr 2 (km 273,935-277,495), peatumise keelamine mõlemal pool teed ja kiiruse piiramine kuni 50 km/h ajavahemikul:

22. juunil 2024 kella 7.00 – 18.00 (liiklusskeem lisa nr 1);

- Rõuge –Vastseliina tee ja Vastseliina-Kirikumäe tee sulgemine Vastseliina

aleviku piires ja ümbersõidu korraldamine ajavahemikul:

22. juuni 2024 kella 7.00 – 18.00 (liiklusskeem lisa nr 2);

* Kiiruse piiramine kuni 30 km/h Rõuge-Vastseliina teel nr 25132 ja Vastseliina-Kirikumäe teel nr 25165, Vastseliina aleviku piires ajavahemikul :

21.06.2024 kell 15.00 kuni 22.06.2024 kella 8.00-ni (liiklusskeem lisa nr 3);

Vastseliina – Kirikumäe tee sulgemisel ümbersõit Pika tn kaudu, kohalikele elanikele tagatakse juurdepääs oma elukohtadele ja kinnistutele. Liiklusmärgid paigaldatakse vastavalt lisatud skeemidele.

Liikluse reguleerimine on laada toimumise ajal tagatud koostöös Lõuna prefektuuri Kagu politseijaoskonna ja teenust osutada lubava ettevõttega. Tagame päästeteenistuse, kiirabi ja bussiettevõtete informeerimise liikluskorralduse muudatustest.

Palume Teie kooskõlastust ja luba Vastseliina alevikku reklaam banneri paigaldamiseks.

Banneri paigaldamise info:

* värvid - kollasel põhjal must kiri „ Maarahva Laat Vastseliinas 22. juuni“
* mõõdud - 0,8 m x 6 m
* asukoht - reklaam asub tee nr. 25132, km 23,05 kohale Vastseliina alevikus Võru tn. 9 juures ning paigutatakse tee pinnast vähemalt 5 meetri kõrgusele.
* reklaamimise aeg – 01.06.2024 – 26.06.2024.a

Taotlusele lisatud liikluskorralduse skeemid 3´el lehel.

Lugupidamisega

/allkirjastatud digitaalselt/

Ivar Traagel

Juhatuse liige

372 509 6301